- Канструктыўнае ўзаемадзеянне органаў кіра вання адукацыяй і камітэтаў прафсаюза на месцах спрыяла выкананню даручэнняў кіраўніка дзяржавы і Урада Рэспублікі Беларусь па павышэнні якасці адукацыі і развіцці адукацыйнай сферы, умацаванні сацыяльна-эканамічнага становішча работнікаў і навучэнцаў, павышэнні ўзроўню выхаванасці дзяцей і навучэнцаў, — адзначыла ў сваім выступленні старшыня Гродзенскай абласной арганізацыі Беларускага прафесійнага саюза работнікаў адукацыі і навукі Вера Грышэчка. — У заключаных пагадненнях і калектыўных дагаворах улічаны пазіцыі генеральнага і галіновага пагадненняў, абласнога пагаднення паміж Гродзенскім выканаўчым камітэтам, абласным аб'яднаннем прафсаюзаў, саюзам наймальнікаў. Членамі абласнога прафсаюза сёння з'яўляецца звыш 68 тысяч чалавек. Пытанні заработнай платы і аховы працы, сацыяльна-эканамічная абарона іх правоў і законных інтарэсаў, работа з ветэранамі і моладдзю з'яўляюцца штодзённым клопатам галіновага прафсаюза.